open-index/open-wikipedia-markdown huggingface dataset:
Fulup III

*Fulup III (Bro-C'hall) (1245-1285), Roue Bro-C'hall adal 1270 betek 1285
*Fulup III Navarra (1306-1343), Roue Navarra adal 1328 betek 1343
*Fulup III Bourgogn (1396-1467), dug Bourgogn adal 1419 betek 1467
*Fulup III Spagn (1578-1621), Roue Spagn adal 1598 betek 1621
*Fulup III Portugal (1605-1665), Roue Portugal, ha Roue Spagn adal 1621 betek 1665 evel *Fulup IV Spagn*

## Pennadoù kar
*Fulup II
*Fulup IV
Fulup VI

**Fulup VI** zo anv meur a zen :

*Fulup VI (1293-1350), Roue Bro-C'hall adal 1328 betek 1350 ;
**Fulup Bourbon* (ganet e 1968), priñs Asturiez, roue war-lerc'h e dad Juan Carlos Iañ, Roue Spagn, evel *[[Felipe VI Spagn]]*, pe Fulup VI Spagn .

## Pennadoù kar
*Fulup V
*Fulup VII, anv roet a-wechoù da Philippe d'Orléans (1838-1894)
*Fulup
Juan Carlos Iañ

**Juan Carlos I**, ganet d'ar 5 a viz Genver 1938 e Roma, a zo bet roue Spagn adalek 1975 betek an 19 a viz Mezheven 2014. Ren a rae abaoe marv an diktatour Francisco Franco, a adsavas ar roueelezh evitañ. D’an 2 a viz Mezheven 2014 en doa roet da c'houzout ez ae er-maez a roue, ha d’an 19 a viz Mezheven ez eas e vab henañ, Felipe VI Spagn da roue war e lerc'h.
Houarnwisk

Un **houarnwisk**, pe **houarngen**, zo ur seurt dilhad houarn, dreist-holl da vare ar Grennamzer, hag a servije da wareziñ ar vrezelourien diouzh taolioù o enebourien pa'z aent d'an emgann pe d'un tournamant.

Klasket e veze ur c'hempouez etre houarnwiskoù tev a-walc'h da wareziñ mat, hag a veze ponner, ha reoù skañv hag a c'halle bezañ re danav evit bezañ efedus.
Gant un houarnwisk re bonner ne c'halled ket adsevel hep skoazell pa gouezhed, hag aesoc'h e veze d'ur soudard war droad lazhañ un den war an douar. 

Lazhet e voe ar roue gall Herri II, daoust d'e houarnwisk, gant ur goaf a dreuzas e dokarn. 

Hiziv an deiz e vez gwisket soudarded ha poliserien gant gwarezwiskoù skañv.


KofunCuirass.jpg|Houarnwisk japanat, helm ha harnez houarn, kinklet gant arem, amzervezh Kofun, Vvet kantved. Mirdi Broadel Tokyo.
Ancient German armour helmet.jpg|Helm henc'herman.
Medieval horse armour.jpg|Ur marc'h houarnwisket
Late medieval armour complete (gothic plate armour).jpg|Houarnwisk klok
Myochin - Suit of Armor with the Buddhist Deity Fudo Myo-o - Walters 51602.jpg|Houarnwisk japanat, 1330
January 20 riot cops D.C..jpg|Poliserien en SUA e 2005
Sébastien Bourdais

**Sebastien Olivier Bourdais** (bet ganet d'ar 28 a viz C'hwevrer 1979 er Mañs) a zo ur blenier kirri gall. Redet en deus e Champ Car, Formulenn 1, Andur hag en IndyCar abaoe 2011. Peder gwech eo bet aet ar maout gantañ e Champ Car.

## E red-micher
### An isrummadoù
### Ar Champ Car
#### Disoc'hoù e kevezadeg Champ Car

### Ar Formulenn 1
#### Esaeoù kentañ evit redek e Formulenn 1
Remerket eo bet disoc'hoù mat Bourdais e-barzh an isformulennoù, ha sinañ a ra ar gall ur c'houmanant gant ar skipailh saoz Arrows e-pad hañv 2002, met hemañ a ra freuz-stal goude-se. Klask a ra Bourdais bezañ blenier esaeoù evit Renault F1 Team. Goude abadennoù esae eo dibabet Frank Montagny evit dont da vezañ trede blenier Renault, ha setu eo bet lakaet Bourdais e-kostez. Soñjet en deus mont e DTM, met dibab a ra mont e ChampCar kentoc'h, o tisoñjal ar Formulenn 1 war a seblant.

#### Ur vloaz hanter gant Toro Rosso

#### Disoc'hoù e kevezadeg bed ar Formulenn 1
* 2 vloaz
* 27 Priz Bras
* 1 wech e penn ar redadeg
* 3 zro er penn
* 6 poent
* 8 dilezel

* Redadeg kentañ : Priz Bras Aostralia 2008 – 7
* Redadeg diwezhañ : Priz Bras Alamagn 2009 – dilezel e 18 tro (dournezh).

### An IndyCar
Goude tri bloaz pell eus ar redadegoù amerikan e tistro Bourdais e kevezadeg IndyCar Series e 2011 evit redek an dek redadeg war hent gant ar skipailh Dale Coyne Racing, o echuiñ 23 ar gevezadeg. E 2012 e tistro leunamzer, dre dilezel Peugeot e vrogramm Andur, gant Dragon Racing ha Lotus Cars, oc'h ober skipailh gant Katherine Legge. Diaes eo ar redadegoù kentañ gant ur c'heflusker Lotus n'eo ket ken buan hag ar re-all. Cheñchet eo bet ar c'heflusker e-pad an Indianapolis 500, e-lec'h ma echu Bourdais 20.

#### Disoc'hoù en IndyCar

#### Disoc'hoù en Indianapolis 500

### An Andur
#### Disoc'hoù en American Le Mans Series

#### Disoc'hoù e Le Mans Series

#### Disoc'hoù en Intercontinental Le Mans Cup

#### Disoc'hoù e 24 eurvezh ar Mañs

## Notennoù ha daveoù

## Da welout

*   Lec'hien ofisiel
*  Pajenn war lec'hien ofisiel an IndyCar
*   Blog fan-club Sébastien Bourdais
*  Pajenn war pajenn ofisiel Champ Car
*  Stadegoù Sébastien Bourdais Formulenn 1
Peugeot

**Peugeot** zo ur saver kirri gall. Krouet e oa bet embregerezh an tiegezh e 1810, ha fardañ a ra milinoù taol a-raok sevel kirri. Krouet e oa bet "Kompagnunezh kirri Peugeot" gant Armand Peugeot e 1896. Embregerezh Peugeot a zo da bPSA Peugeot-Citroën e-lec'h m'emañ Citroën ivez e-barzh. Redek a ra ivez Peugeot e-barzh kevezadegoù kirri gant Peugeot Sport, ar WRC pe an Andur da skouer.
Eugenia Sveden

**Eugenia Sveden** (Palez Stockholm 1830-1889 Stockholm ), pe **Charlotta Eugenia Augusta Amalia Albertina av Sverige** e svedeg, a oa ur briñsez svedat hag ur sonaozourez. Merc'h e oa da Oskar Iañ Sveden, roue Sveden, ha d'e bried Josefina av Leuchtenberg, ur verc'h da Eugène de Beauharnais.

## He buhez
Eugenia a oa gwan ha klañvidik, ha divizet e voe chom hep he dimeziñ. E 1846 e veajas da Brusia gant he breur Charles, en sell da gavout un danvez pried dereat, met ne voe graet kinnig sirius ebet. 

Skrivañ a reas ul levr gallek, *Les princesses de la Suède*, embannet e 1864, troet goude e svedeg.

Un toullad kizelladurioù a reas ivez. 

Mignonez e oa d'ar skrivagnerez kantikoù, Lina Sandell.
Fulup V

**Fulup V** zo anv meur a roue:

*Fulup V Makedonia (221–179 kt. J.-K.)
*Fulup V (Bro-C'hall) (1316–1322), a oa ivez roue Navarra, evel *Fulup II Navarra*
*Fulup V (Spagn) (1700–1724; 1724–1746), kentañ roue Spagn eus an Tiegezh Bourbon.

## Pennadoù kar
*Fulup IV
*Fulup VI
Rouaned Spagn

Ur roll eus **Rouaned Spagn** eo a gaver amañ. 

Ne oa ket eus Roue Spagn er Grennamzer, daous ma voe lod oc'h ober gant an titl *[[Imperator totius Hispaniae]]* e latin, da lavarout eo : * Impalaer Spagn en he fezh *. 

Bezet a vezo, teuzet e voe o lignezoù gant dimeziñ ar Rouaned Katolik, Fernando II Aragon da Izabel Iañ Kastilha. Goude ma chomas disparti o div rouantelezh e voent gouarnet evek unan hepken (*[[Tanto Monta]]*). 

Entre 1516 ha 1518 e voe kemeret ar galloud gant o mab-bihan Carlos Iañ  Spagn, a lakaas bac'hañ e vamm Janed Kastilha. Diwezhatoc'h eo eñ a voe dilennet da Impalaer santel, evel Karl V. 

Felipe V eo an hini a renas an hirañ, e-pad 46 vloaz, hag Alfonso XIII eo an eil hirañ, gant 45 bloaz. Luis Iañ eo ar roue a voe ar berrañ e ren, seizh miz hepken. 
Pennhêr Kurunenn Spagn a vez roet dezhañ an titloù-mañ: Priñs Asturiez, Gerona ha Viana.

## Tiegezh Trastámara
En 1474 e varvas ar roue Herri IV Kastilha, o lezel ur rouantelezh e-kreiz ur brezel diabarzh entre Izabel Iañ Kastilha ha Janed ar Beltraneja, a echuas gant trec'h Izabel.
En 1479 e varvas Juan II Aragon a roas ar gurunenn da Fernando, hag a oa roue Kastilha ouzhpenn dre e zimeziñ da Izabel.

En 1492 e voe aloubet ganto Rouantelezh Granada, diwezhañ douar islamek al ledenez, hag en 1512 e voe aloubet Rouantelezh Navarra gant Fernando II, skoazellet gant ar gostezenn beaumontés hag ar pab Jul II, ha staget ouzh Kastilha en 1515. 

Pa varvas ar rouanez Isabel e voe lakaet he merc'h Juana da rouanez, hogen gant he zad evel rejant ; petra bennak ma tisplije Fernando da uhelidi Kastilha hag a gavas gwell lakaat da rouez pried Juana, Fulup ar C'haer, e voe adanvet Fernando da rejant da varv e vab-kaer.
 
Pa varvas ar Roue Katolik e voe ur marevezh reuz ha distabilded abalamour ma oa dic'houest e verc'h Janed, troet he spered, ma embannas e vab-bihan Carlos neuze, e Brusel, eo eñ an hini a renfe, hag a-du gantañ e savas Kastilha; en Aragon avat ne voe ket a emglev, hag a-benn ar fin e voe anavezet Juana ha Carlos evel rouaned Aragon.

## Tiegezh Aostria
**Tiegezh Aostria** pe Tiegezh Habsburg a voe kroget gant Carlos Iañ (pe Karl V ). War e lerc'h e chomas un dierniezh roueel e Spagn hag a renas ivez, e-pad ur pennad, en Izelvroioù spagnol, un darn vat eus Italia,ha douroù bras tramor.

## Tiegezh Borbón

Goude marv Carlos II, roue divugel, ez eas Kurunenn Spagn gant e sobrino-nieto, mab-bihan ivez da Loeiz XIV, ''Philippe d'Anjou'', kentañ priñs eus an Tiegezh Bourbon en Spagn. Pa voe anvet da Roue Spagn e voe kemmet anv *Philippe* da *Felipe*, hag an anv *Bourbon* a voe kastilhanekaet en *Borbón*.

 

## Tiegezh Bonaparte

Ne voe nemet ur roue eus an tiegezh-se, José Iañ.

## Tiegezh Bourbon (kentañ adsavidigezh)
Adalek Bonreizh 1837 e voe graet *Rouanez ar Spagnoù* ( *Reina de las Españas*) eus Isabel II.

## Tiegezh Savoia
Ne voe nemet ur roue, Amadeo Iañ, en tiegezh-se.

## Tiegezh Bourbon (eil adsavidigezh)

## Tiegezh Bourbon (trede adsavidigezh)
Roue Spagn ( *Rey de España*).

## Notennoù

## Liammoù diavaez
* http://www.cervantesvirtual.com/historia/monarquia/index.shtml
Berat (rannvro)

**Berat** zo ur rann velestradurel eus Albania, an hini nemeti n'he deus harz ebet na gant ar mor, na gant ur vro amezek.
Bloavezh bizeost

Ur **bloavezh bizeost** a zo ur bloavezh gant 366 devezh e-lec'h 365. An devezh ouzhpenn-se eo an 29 a viz C'hwevrer. Ne vez eus an devezh-se nemet bep pevar bloaz dre vras. Ar bloaz 2012 hag ar bloaz 2016 a zo bloavezhioù bizeost. Kement-se a c'hoarvez abalamour ma tro an Douar en-dro d'an Heol en ur ober 365,242198 devezh, da lavaret eo e vez ret lakaat da adklotañ an traoù ur wechig an amzer. Kement-se a vez lakaet da dalvezout en deiziadur gregorian, an deiziadur a vez graet gantañ ar muiañ er bed.

## Ar reolenn a-vremañ
Koulskoude, ma vefe lakaet un devezh ouzhpenn bep pevar bloaz e vefe re goude ur pennad, setu perak eo bet lakaet ar reolenn-mañ da dalvezout:
*Bizeost eo ar bloavezhioù a c'haller rannañ dre 4 met n'haller ket rannañ dre 100.
*Bizeost eo ar bloavezhioù a c'haller rannañ dre 400.
Neuze 'ta ne vez ket bizeost ar bloazioù kantek evel 1700, 1800 ha 1900 abalamour d'ar poent kentañ, ha bizeost e oa ar bloazioù 1600 ha 2000 abalamour d'an eil poent.

## Gwelet ivez
*Deiziadur gregorian
Tirana (rannvro)

**Tirana** zo ur rann velestradurel eus Albania, e kornôg ar vro. Rannvro bobletañ Albania eo dre m'emañ kêrbenn ar vro enni.
Vlorë

**Vlorë** zo ur gêr eus Albania, eil porzh-mor ar vro goude Durrës, war aod Mor Adria. War-dro 80 000 annezad zo e Vlorë hag unan eus kêrioù brasañ Albania eo. Enni e voe embannet dizalc'hiezh Albania d'an 28 a viz Here 1912. Kêrbenn gentañ ar vro e voe betek ma voe aloubet ha dalc'het gant Italia adalek 1914 betek 1920.
Durrës

**Durrës** eo eil kêr vrasañ Albania (war-dro 115 000 annezad enni) ha porzh-mor pennañ ar vro, war aod Mor Adria. Savet e voe er VIIvet kantved kent JK gant trevadennerien c'hresian gant an anv *Epidamnos*.

Kêr-benn Albania e voe, war-lerc'h Vlorë, eus 1914 da 1920.
## Añv
***Epidamnos / us**, e henc'hresianeg
***Dyrrachium**, e latin
***Durazzo**, en italianeg
## Ardamezioù

## Istor
* War zouar an d**Taulantii**, war Mor Adria
* Porzh mor meur etre *Brundisium* / Brindisi (Italia) hag Illyria (war hent bro C'hres)
* Emgann Dyrrachium
*An Normaned, kaset gant Robert Guiscard, e oant trec'h war an impalaer Alexis Commene er bloaz 10981
*Durrës a oa goude ur gêr eus an impalaeriezh ottoman, e bro Roumelia.

## Monumantoù ha traoù heverk

Porto Romano, Durrës, Albania 1995 02.jpg|Porzh roman
Amphitheatre of Durrës Albania 2018 3.jpg|Kelc'hva roman
Durrës Eglise orthodoxe.jpg|Iliz ortodoks


## Tud
* Tiegezh Anjev-Sikilia

## Levrlennadur

## Daveoù ha notennoù
Elbasan

**Elbasan** zo unan eus kêrioù pennañ Albania, e-kreiz ar vro, gant war-dro 80 000 annezad enni.

Goude an Eil Brezel-bed e voe diorroet an industriezh en Elbasan ha diwar-se eo deuet da vezañ uhel ar saotradur e kêr hag en trowardroioù.
Shkodër

**Shkodër** zo ur gêr eus Albania, e gwalarn ar vro, gant 95 907 annezad enni (2011), ha 217 375 annezad er veurgêr.
Bruno Senna

**Bruno Senna Lalli** (bet ganet d'ar 15 a viz Here 1983 e São Paulo) a zo ur blenier kirri brazilian hag italian a red e Formulenn 1 gant un aotreegezh vrazilian. Niz an teir gwech kampion Ayrton Senna eo. Krog eo gant ar F1 e 2010 gant HRT a-raok redek gant Lotus Renault GP e fin ar bloavezh 2011. Redek a ra gant Williams e 2012.
Lek

Al **lek** eo unanenn voneiz Albania, krouet e 1926. Rannet eo e 100 *qindarkë* met ar re-se ne vezont ket kognet ken.

## Liammoù diavaez
* Lek
Kastell Dinefwr

**Kastell Dinefwr** zo ur c’hastell kembreat eus ar Grennamzer, savet dreist ar stêr Tywi, e-kichen Llandeilo, e Sir Gaerfyrddin. E kastell Dinefwr edo lez aotrouien Deheubarth, unan eus Teir Rouantelezh Vras Kembre er Grennamzer. Hiziv e vez graet war-dro ar c’hastell gant Cadw, an aozadur a bled gant savadurioù istorel Kembre. 

Kontañ a reer e oa bet savet ar c’hastell gant ar roue Rhodri Mawr, met n’eus prouenn asur ebet eus kement-se. E Dinefwr e voe lez pennañ ar roue Hywel Dda, mab-bihan Rhodri Mawr ha roue kentañ Deheubarth. Moarvat e voe adsavet ar c’hastell gant Rhys ap Gruffudd, priñs Deheubarth eus 1155 da 1197. 

Gant Rhys ap Gruffudd e voe savet kestell all er c’hornad, evel kastell Carreg Cennen pe kastell Dryslwyn. Goude marv Rhys e voe ar c’hastell e dalc’h e vab Rhys Gryg, ha soñjal a reer eo d’ar mare-se e voe savet ar c’hastell a weler bremañ, evit al lodennoù koshañ anezhañ. D’ar mare-se ivez, en , e oa galloud Llywelyn Veur, roue Gwynedd, o kreskiñ e kreisteiz Kembre, ha gwell e kavas Rhys Gryg dilezel e gastell ha dismantrañ anezhañ. Adsavet e voe gant Llywelyn ha chom a reas e dalc’h roue meur Gwynedd betek e varv e 1240. E 1255 e voe roet gant Llywelyn ap Gruffudd, mab-bihan Llywelyn Veur, da zaou aotrou bihan, Rhys Fychan da gentañ, ha Maredudd ap Rhys goude, a-raok e rentañ da Rhys Fychan. Kement-se a lakaas Maredudd ap Rhys da c’houlenn skoazell ar roue saoz Edouarzh Iañ. Kemeret e voe kastell Dinefwr gant Maredudd ap Rhys ha nerzhioù Edouarzh e 1277. 

E dalc’h ar Saozon pe o aduidi edo ar c'hastell diwar neuze, daoust ma voe devet e-pad un emsavadeg e 1316. Lakaet e voe seziz warnañ gant ar priñs kembreat Owain Glyndŵr e 1403, met en aner. E dibenn ar  e voe labourioù adsevel, kaset war-raok gant Rhys ap Thomas a oa perc’henn war ar c’hastell. Diberc’hennet e voe e vab-bihan ha diwar neuze edo ar c’hastell e dalc’h kurunenn Bro-Saoz, daoust ma c’hallas diskennidi Rhys ap Thomas distreiñ di diwezhatoc’h. E 1600 e voe savet ganto ur maner nepell ha hiviziken ne voe den ebet o chom er c’hastell ken nemet a-vareadoù e vije. Devet e voe an tour-meur en . 

Hiziv e vez graet war-dro ar c’hastell gant Cadw, an aozadur a bled gant savadurioù istorel Kembre, ha gallout a reer mont da welout e rivinoù.

## Levrlennadur
* Rob Gittins, *Dinefwr Castle* (Gwasg Gomer, 1984), ISBN 0-86383-032-3 
* Sian E. Rees & Chris Caple, *Dinefwr Castle – Dryslwyn Castle*, ISBN 978 1 85760 239 5

## Liammoù diavaez

*''Kastell Dinefwr'' e lec’hienn ''Cadw'' (kembraeg pe saozneg)
*''Kastell Dinefwr'' e lec’hienn ''The Wildlife Trust of South and West Wales'' (kembraeg pe saozneg)
*''Dinefwr Castle'' e lec'hienn ''Castle of Wales''
Ahmet Zogu

**Ahmet Zogu**, ganet **Ahmet Muhtar Bej Zogolli** (8 a viz Here 1895 - 9 a viz Ebrel 1961), a oa ur politikour eus Albania, bet ministr kentañ (1922-1924), prezidant ar republik (1925-1928) hag erfin roue en anv **Zog ** (1928-1939).

Ganet e voe e Burrel, en impalaeriezh otoman, bremañ e-kreiz Albania, en ur familh pinvidik ha galloudus. Kaset e voe da Istanbul d'ober e studioù a-raok distreiñ d'e vro goude marv e dad ha mont da c'houarnour proviñs Mat, e rannvro Dibër. Goude ar Brezel-bed kentañ e voe gouarnour Shkodër, ministr an diabarzh ha pennkomandant arme Albania.
Miguel Indurain

**Miguel Indurain Larraya**, ganet d'ar 16 a viz Gouhere 1964 en Atarrabia (Nafarroa), a zo ur reder marc'h-houarn bask, a vicher etre 1985 ha 1996. Gounezet en deus 5 gwech Tro Bro-C'hall ha div wech ar Giro (Tro Bro-Italia). Ispisialour e oa eus ar redek a-enep an amzer.

## Liammoù diavaez

* Lec'hienn ofisiel
Azawad

**Azawad** (e tifinagh: ⴰⵣⴰⵓⴷ; en arabeg: أزواد) eo an anv a vez roet d'ar rann eus norzh Mali, lodek eus ar Sahara, poblet evit an darn vuiañ gant touareged, ha gant un nebeud pobloù all, hag a vez goulennet he dieubidigezh gant aozadurioù zo, en o zouez an Emsav Broadel evit Dieubidigezh Azawad. Rannvroioù Tombouktou, Kidal ha Gao en o fezh a vez lakaet e-barzh gant EBDA, met hervez aozadurioù all n'eo nemet al lodenn en norzh d'ar stêr Niger.

D’ar Gwener 6 a viz Ebrel 2012, da heul un emsavadeg armet, e oa bet disklêriet dieubidigezh Azawad gant EBDA.

## Notennoù
Julien Jaffrès

**Julien Jaffrès**, ganet e 1986 en Etterbeek en Belgia, a zo ur c'haner gallek, sonaozour ha gitarour "rock keltiek". Kanerien ha sonerien eo e dud: he mamm zo ur ganerez velgiat, hag e dad, Gérard Jaffrès, zo kaner breizhat ganet e Kastell-Paol.

## Pladennoù
* 2007 : *S'envoler*
* 2012 : *Rock'n Celtic Guitar* (Coop Breizh)
* 2016 : *Dog's life* (Coop Breizh)

### EP

* 2011 : *Le nouveau monde* (6 titl)
* 2022 : *Kelou Mad* (4 titl)

## Liammoù diavaez

*  Lec'hienn Ofisiel
Faye Dunaway

**Dorothy Faye Dunaway**, ganet d'ar 14 a viz Genver 1941, zo un aktourez stadunanat. 
Loreet e voe he labour er film Network e 1976 gant un *Academy Award for Best Actress in a Leading Role*. 

Brudet ivez e voe gant ar filmoù *[[Mommie Dearest (film)|Mommie Dearest]]*, *[[Bonnie and Clyde (film)|Bonnie and Clyde]]* e 1967, The Thomas Crown Affair e 1968, Little Big Man e 1970, *[[The Towering Inferno]]* e 1972,*[[Chinatown (film)|Chinatown]]* e 1974, Three Days of the Condor e 1975, Mommie Dearest e 1981, ha *[[The Yellow Bird]]* e 2001, diwar oberenn Tennessee Williams.
Fay

**Fay** zo un anv-bihan saoznek hag a vez roet d'ar merc'hed ha d'ar baotred ivez kenkoulz all.

## Orin
*"Fay"* (*faie* e krennsaozneg) a dalv kement ha boudig e saozneg. Dont a rafe an anv bihan en  kantved (kantved ar romantelezh ha giz ar mojennoù krennamzerel) eus an anv *[[Morgan le Fay]]*, meneget e *[[Vita Merlini]]* Jafrez Menoe. 
Lavaret e vez a-wechoù eo un adstumm d'an anv-bihan all Faith.

## Tud

* Fay Bainter (1893-1968), aktorez stadunanat
* Fay Baker (1917-1987), aktorez stadunanat
* Fay B. Begor (1916-1943), fizikour stadunanat
* Fay Chung (1941-), politikourez zimbabweat 
* Fay Compton (1894-1978), aktorez saoz, c'hoar d'ar skrivagner Compton Mackenzie.
* Fay Davis (1873-1945), aktorez stadunanat
* Fay Holden (1893-1973), aktorez stadunanat
* Fay Kelton, aktorez aostralian
* Fay Lemport, aktorez stadunanat
* Fay Na, roue Champasak, en  kantved
* Fay Ripley (1966), aktorez saoz
* Fay Rusling skrivagnerez saoz
* Fay Spain (1932-1983), aktorez stadunanat
* Fay Templeton (1865-1939), aktorez stadunanat
* Fay Tincher (1884-1983), aktorez stadunanat
* Fay Weldon (ganet e 1931), barzhez saoz
* Fay Wray (1907-2004), aktorez stadunanat
* Fay Zwicky (1933), barzhez aostralian 
* Hesba Fay Brinsmead (1922-2003), skrivagnerez aostralian 

### Faye
* Faye Dunaway‎, aktorez stadunanat
* Faye Reagan, aktorez stadunanat
* Faye Wong, kanerez sinaek

## Lec'hioù
**Fay-de-Bretagne*, anv gallek Faouell, kumun eus Bro-Naoned. 

## Notennoù
Charity

**Charity** zo un anv-bihan saoznek.

## Orin
Deuet eo diwar unan eus anvioù ar vertuzioù kristen, a zo karitez pe karantez e brezhoneg. Hope ha Faith zo anvioù-bihan saoznek all tennet eus ar vertuzioù-se.

## Yezhoù all
*Caridad, e spagnoleg. 

## Tud
*Charity Ngilu
*Charity Wakefield (1980-), aktourez saoz
*Charity Zisengwe, kanerez

## Lennegezh
**Charity*, pezh-c'hoari saoznek gant W. S. Gilbert 
**Charity More*, ur plac'h er romant saoznek *Stargazer*, gant ar romantourez stadunanat Claudia Gray .
**Charity Burbage*, tudenn e romantoù J.K. Rowling, diwar-benn Harry Potter .

## Lec'hanvadurezh
*Charity Island, anv div enezenn.
Pat O'May

**Pat O'May** a zo gitarour, kaner ha sonaozer. Ganet oa e Rouen e 1961, e familh a zo genidik deus Iwerzhon. Goude bezañ kejet gant e wreg e 1989 e tiviz Pat en em staliañ e Breizh, lec'h m'emañ o chom abaoe. Kinnig a ra ur sonerezh diazezet war ar rock hag ar metal mesket gant levezonioù keltiek. Pat a labour alies evit skrivañ ha seniñ sonerezh filmoù ha teulfilmoù. Klevet eo bet e-barzh operaoù rock Alan Simon (Anne de Bretagne hag Excalibur).

## Pladennoù
### Albomoù
* 1994 : *Bob up* - WMD
* 1996 : *Kids and the War* - Move On / Wagram
* 1999 : *Breizh-Amerika* - Coop Breizh
* 2002 : *Anacoustik* - Prod'ig
* 2007 : *Pat O'May Omega* - Milan Music / Warner Music
* 2010 : *In live we trust* - Keltia Musique (CD/DVD)
* 2012 : *Celtic Wings* - Keltia Musique

### Perzh
* 1998 : Jean-Charles Guichen (Ciré Jaune/Coop Breizh)
* 1998 : Kerden (Gwerz Pladenn/Coop Breizh)
* 1999 : Forzh Penaos - *Allez... Gavotte !* (Coop Breizh)
* 2002 : *Un souffle pour la vie*, concert contre la mucoviscidose (Coop Breizh)
* 2003 : Marlu - *Les valses machines* (Toot) 
* 2005 : Gilles Servat - *[[Sous le ciel de cuivre et d'eau]]* (Coop Breizh)
* 2006 : Alan Stivell - *[[Explore (album d'Alan Stivell)|Explore]]* (Keltia III)
* 2008 : Fairport Convention
* 2008 : Pierre Scouarnec - *Pro-Fusion* (Coop Breizh)
* 2009 : Bagad Roñsed-Mor - *Kejaj* (Coop Breizh)
* 2009 : Alan Simon - Anne de Bretagne (opéra rock) CD studio
* 2010 : Alan Simon - Anne de Bretagne (live e Naoned) DVD et triple CD
* 2010 : Excalibur, The Celtic Rock Opera (live e Berlin) DVD
* 2010 : *Gwem Bronx* avec le Bagad Gwengamp (CD/DVD)
* 2010 : TiTom - *Un cri dans l'ébène* (L'Oz Production/Coop Breizh)
* 2011 : Breizharock - *In Live* (CD/DVD)
* 2011 : Excalibur III, *The Origins* (Celluloïd)

### Krouadenn (film, kelaoua, pezh)
* *Les côtes d'Europe vues du ciel*, *European Costs From Above* (Thalassa)
* *La Mort de Marat*, de Peter Weiss en 1989
* *La Terre*, de Zola en 1991
* Plus de 60 émissions pour Thalassa (France 3) de 1997 à 2011

### Skridoù
* 1996 : *Breizh and Roll*
* 1996 : *Guitare Attitudes acoustic influences* XIII bis
* 2005 : *Dolmen* (Universal Music)
* 2006 : *La Bretagne fête la Saint-Patrick* (Keltia musique)
* 2010 : *Nuit de la Saint-Patrick* (Keltia musique)
* 2011 : *Guitar addiction* (GuitarEuroMedia)
* 2011 : *Musique de Bretagne* (Keltia musique)

## Liammoù
* Lec’hienn ofisiel
Sophia Baddeley

**Sophia Baddeley** (1745–1786) a oa un aktourez hag ur gourtizanez saoz eus an .

Ganet e oa e Londrez. He zad, Valentine Snow, a oa trompilher. Desket e oa bet seniñ ha kanaÑ dezhi gant he zad. Da 18 vloaz e skampas kuit eus ar gêr gant an aktour Robert Baddeley, a oa o c'hoari e Drury Lane. 

E 1765, e oa Ophelia en *[[Hamlet]]*. Goude e voe Cordelia en *[[King Lear]]*, Imogen en *[[Cymbeline]]* ha diwezhatoc'h Olivia en *[[Twelfth Night]]*. 

## Levrlennadur
*Steele, Elizabeth (6 Vols., 1787). *Memoirs of Mrs. Sophia Baddeley *
*Hickman, Katie (2003). * Courtesans: Money, Sex and Fame in the Nineteenth Century *
Anhui

**Anhui** (e sinaeg : 安徽) zo ur proviñs eus Republik Pobl Sina, e reter ar vro. Dont a ra e anv eus anv div gêr e su ar proviñs: Anqing ha Huizhou (bremañ Huangshan).
Fujian

**Fujian** (e sinaeg : 福建) zo ur proviñs eus Republik Pobl Sina, e gevred ar vro, e-tal Taiwan. Dont a ra e anv eus anv div gêr : Fuzhou (kêr-benn ar proviñs) ha Jian'ou.
Gansu

**Gansu** (e sinaeg : 甘肃) zo ur proviñs eus Republik Pobl Sina, e kreiz-gwalarn ar vro, etre Tibet ha Mongolia. An anv Gansu a voe implijet evit ar wech kentañ da vare an dierniezh Song. Graet eo diwar anv div gêr : Gan (nepell diouzh Zhangye) ha Su (nepell diouzh Jiuquan).
Eddy Merckx

**Edouard Louis Joseph, baron Merckx**, hag a vez graet **Eddy Merckx** anezhañ, a oa ur marc'hhouarner a-vicher eus Belgia etre 1965 ha 1978. Ganet eo d'ar 17 a viz Mezheven 1945. Lakaet e vez da vezañ gwellañ marc'hhouarner an istor. Lesanvet e veze ar *Roñfl* pe ar *C'hanibal* dre ma klaske gounit pep tra. Aet eo ar maout gantañ e 625 redadeg, en o zouez troioù bras evel Tro Bro-C'hall (5 gwech), Tro Italia (5 gwech ivez), Tro Spagn (1 wech), 3 gwech eo bet Kampion ar Bed, ha gounezet en deus ivez 31 redadeg klasel da vihanañ 2 wech. Nederlandeger eo dre e dad ha galleger dre e vamm.
Guangdong

**Guangdong** (e sinaeg : 广东 *Reter ledan*) zo ur proviñs eus Republik Pobl Sina, e gevred ar vro. Proviñs pobletañ Sina eo abaoe 2005.
Emzivad

Un **emzivad** zo ur bugel marvet e dud digantañ.

## Emzivaded vrudet
E-touez ar re vrudetañ : Lu Yu (733–804), mestr te sinaat, hag an Alaman Kaspar Hauser (~1812-1833).

## Emzivaded el [[lennegezh]]
### [[Kontadenn|Kontadennoù-pobl]]
*Luduennig eo  an emzivadez vrudetañ moarvat.
### [[Barzhoniezh]]
**Umezurtz-olerkiak* ("Barzhonegoù an emzivad"), dastumad dalif euskarek gant Xabier de Lizardi (1896-1933) e 1934.
### [[Romant]]où
;Alamanek
**[[Hänsel und Gretel]]* (1812) gant Jacob ha Wilhelm Grimm.
;Brezhonek
**[[Bilzig]]* (1924) gant Fañch al Lae.
;Gallek
*Cosette e *Les Misérables* (1862) gant Victor Hugo.
*Rémi, e *Sans famille* (1878) gant Hector Malot (1830-1907).
;Saoznek
*Jane Eyre, er romant heñvelanvet (1847) gant Charlotte Brontë (1816-1855).
*Oliver Twist, en *Oliver Twist; or, The Parish Boy's Progress* (1838) gant Charles Dickens.
*Huckleberry Finn, en *Adventures of Huckleberry Finn* (1884) gant Mark Twain.
* Harry Potter e romantoù J. K. Rowling.
Lillie Langtry

**Lillie Langtry** (1853-1929), ganet e Jerzenez, a oa *Émilie Charlotte Le Breton* hec'h anv gwir, a oa un aktourez ha kourtizanez saoz, serc'h d'ar roue Edouarzh VII. Lesanvet e oa « Jersey Lily » ("lireuenn Jerzenez", da lavarout eo an "Amaryllis belladonna")

## Filmoù
*E film John Huston eo Ava Gardner :
*E film William Wyler

## Levrlennadur
*Lillie Langtry, *The Days I Knew*, 1925. Emvuhezskrid
Felipe III

**Fulup III Spagn**, pe **Felipe III**, lesanvet *el Piadoso* (an Deol) a voe Roue Spagn, adalek an 13 a viz Gwengolo 1598, ha Roue Portugal evel Filipe II, goude marv e dad Felipe II. Dindanañ eo e voe Spagn en he brasañ. 

## E vuhez
Mab e oa da Felipe II, Roue Spagn, ha da Anna Aostria (1549-1580), e bedervet pried.

## Dimeziñ ha bugale
Dimezet e voe da Marc'harid Aostria (1584-1611) d'an 18 a viz Ebrel 1598 e Valencia hag 8 bugel o doe. 

* Anna Aostria (1601-1666), rouanez Bro-C'hall dre he dimeziñ d'ar roue Loeiz XIII (Bro-C'hall).
* *Maria* (1603 - 1603), marvet da ur miz. 
* Felipe IV ( 1605 - 1665), roue Spagn. 
* María Ana Spagn (1606-1646), impalaerez santel, dimezet da Ferdinand III, impalaer santel .
* Carlos de Austria (1607- 1632).
* Fernando de Austria (16 a viz Mae 1609 pe 24 a viz Mae 1610 - 9 a viz Du 1641), anavezet evel ar C'hardinal-Infant.
* *Margarita* (1610-1616), marvet da 6 vloaz. 
* *Alfonso* (ganet ha marvet d'an 22 a viz Gwengolo 1611).
Pastor Maldonado

**Pastor Rafael Maldonado Motta**, bet ganet d'an 9 a viz Meurzh 1985 e Venezuela, zo ur blenier kirri a red e Formulenn 1 abaoe 2011. Redek a ra e 2012 gant Williams-Renault.

## Red-micher
### Formulenn 1
Felipe V

**Fulup V**, pe **Felipe V** e spagnoleg (Versailhez 1683 – Madrid 1746), a oa ur priñs gall, Philippe de France e anv gallek, mab-bihan d'ar roue gall Loeiz XIV. Dug Anjev e oa a-raok dont da vezañ *[[roue Spagn]] hag an Indez* da varv Carlos II.

## E vuhez
Mab e oa da Louis de France, lesanvet « le Grand Dauphin » (an Daofin Meur) 
ha d'e bried Maria Anna Victoria Bavaria (1660-1690), merc'h da Ferdinand, Dilenner Bavaria; o eil mab e oa. Mab-bihan e oa d'ar roue Loeiz XIV ha d'e bried Maria Tereza Spagn, infantez Spagn. Dug Anjev e oa. Lakaet e voe war gador-roue Spagn goude Brezel Hêrezh Spagn‎, war-lerc'h Carlos II, an diwezhañ roue Habsburg. Kentañ roue Bourbon e voe, ha ren a reas ouzhpenn 45 bloaz.

## Dimezioù
Div wech e timezas:
* da María Luisa Gabriela de Saboya
* da Elisabetta Farnese

## Bugale
Pevar bugel o doe Felipe ha María Luisa de Saboya, ha daou anezhe a renas e Spagn:
#Luis Iañ Spagn (1707-1724), roue Spagn e 1724, eus Genver da Eost.
#Felipe Spagn (1709 – 1709), marvet en e sizhun gentañ.
#Felipe Pedro Spagn (1712 – 1719), marvet da 7 vloaz.
#Fernando VI Spagn (1713 – 1759), roue Spagn.

Seizh bugel o doe Felipe hag Elisabetta Farnese, hag o mab henañ a renas e Spagn :

# Carlos Spagn (1716-1788), Roue Spagn hag an Div Sikilia. 
#Francisco Spagn (1717). 
#Mariana Victoria Spagn (1718 – 1781), Rouanez Portugal, dimezet da José Iañ Portugal. 
# Felipe, pe Filippo Iañ Parma (1720-1765), dug Parma. 
# Maria Tereza Spagn (1726-1746), dimezet da Louis Ferdinand Bro-C'hall, Daofin Bro-C'hall, mab da Loeiz XV). 
# Luis Antonio Spagn (1727–1785), arc'heskob Toledo ha kardinal, etre 1735 ha 1754. Divelegiñ a reas. 
# María Antonia Spagn (1729-1785), dimezet da Vittorio Amadeo III , Roue Sardigna.

### Poltredoù e vugale


Restr:Luis_I,_príncipe_de_Asturias2.jpg|Luis Iañ Spagn (1707-1724), en Priñs Asturiez, gant Jean Ranc en 1723.
File:Fernando VI.jpg | Fernando VI (1713-1759), roue Spagn. 
Restr:Infanta_Maríana_Víctoría_de_España,_Queen_of_Portugal_and_the_Algarves.jpg|Mariana Victoria Spagn
Restr:Felipe_de_Parma1.png| Filippo Iañ Parma (1720-1765), dug Parma. 
Restr:María_Teresa_de_España.jpg| Maria Tereza Spagn (1726-1746), Daofinez Bro-C'hall
Restr:Circa_1750_portrait_painting_of_the_Infanta_Maria_Antonia_of_Spain_(1729-1785)_by_Jacopo_Amigoni_(Prado).jpg| María Antonia Spagn (1729-1785), Roue Sardigna.
Phil Hill

**Phil Toll Hill jr**, pe **Phil Hill** (bet ganet d'ar 20 a viz Ebrel 1927 e Miami e Stadoù-Unanet, marvet d'ar 28 a viz Eost 2008 e Salinas e Stadoù-Unanet) a oa ur blenier kirri amerikan a rede e Formulenn 1. Deuet e da vezañ kampion 1961 gant Ferrari. Gounezet en deus ivez teir gwech 24 eurvezh ar Mañs e 1958, 1961, 1962.
Elesbed Bro-C'hall (1602-1644)

**Elesbed Bro-C'hall**, pe **Élisabeth de France** (e galleg) pe **Isabel de Borbón** (e spagnoleg), ganet e 1602 e Fontainebleau ha marvet e 1644 e Madrid, a oa ur briñsez c'hall deuet da vout rouanez Spagn ha rouanez Portugal.

## He buhez
Merc'h e oa da Herri IV ha d'e bried Maria de' Medici. C'hoar e oa da Loeiz XIII. Dimeziñ a reas e 1615, da 13 vloaz, e kêr Bourdel, d'ar priñs spagnol Felipe, a oa mab pennhêr Felipe III, roue Spagn hag ivez roue Portugal (evel Filipe II), tra ma timezas he breur d'ar briñsez spagnol Anna Aostria (1601-1666)

Mervel a reas e 1644, hag he mab pennhêr Baltasar Carlos Spagn daou vloaz goude, e 1646. He merc'h Maria Tereza Spagn (1638–1683), a voe Rouanez Bro-C'hall pa zimezas da Loeiz XIV.

## He bugale
* María Margarita Spagn (1621);
* Margarita María Catalina Spagn (1623);
* María Eugenia Spagn (1625–1627);
* Isabel María Teresa Spagn (1627);
* Baltasar Carlos Spagn (1629–1646), Priñs Asturiez, marvet da 19 vloaz;
* Francisco Fernando Spagn (1634);
* María Ana Antonia Spagn (1636);
* Maria Tereza Spagn (1638–1683), Rouanez Bro-C'hall.

## He marv
Goude he marv ec'h addimezas he fried da Varia Anna Aostria (1634-1696), merc'h da Ferdinand III.
Filipe

**Filipe** zo un anv-bihan portugalek, kar da Fulup e brezhoneg.

## Yezhoù all
*Felipe e spagnoleg
*Filippo, en italianeg
*Filip e meur a yezh
*Philippe, e galleg
*Philip, saozneg

## Tud
### Sent
*São Filipe* eo anv portugalek ordinal 
*an abostol, Fulup merzher.
*Filippo Neri - sant italian.

### Rouaned
Tri eus Rouaned Spagn a voe Rouaned Portugal ivez, hag anvet *Filipe* pa oa stag ar vro ouzh Spagn.
 
* Fulup II (Spagn) (Filipe Iañ Portugal)
* Fulup III (Spagn) (Filipe II Portugal)
* Fulup IV (Spagn) (Filipe III Portugal)
* Filipe, Priñs a Bortugal

### Tud all
* Filipe da Luz, prezeger portugalat
* Filipe Camarão, amerindian eus Brazil, e Natal, er XVIIvet kantved.
* Filipe La Féria, leurenner portugalat

## Loen
**Filipe*, anv roet d'an evn Myiophobus fasciatus e Brazil. 

## Pennadoù kar
*São Filipe
Natal

**Natal** zo un anv portugalek.

## Relijion
**Natal* eo anv Gouel Nedeleg 

## Lec'hioù
###### 
*Natal - kêrbenn Rio Grande do Norte.
*Natal - rannvroig e Rio Grande do Norte.
*Feliz Natal - município e Mato Grosso.
*Rio Natal - stêr e stad Acre.

###### 
*Natal (Suafrika), ur rannvro hag a zo bremañ e proviñs KwaZulu-Natal.
* *Natal*, anv kozh kêr Durban, 

## Pennad kar
*Nadal
Gerolama Orsini

**Gerolama Orsini**, ganet e 1503 e Roma ha marvet en 1570 e Viterbo, a oa dugez Parma. 

Merc'h e oa da Lodovico Orsini ha da Giulia di Giacomo Conti.

E 1519 e timezas, e Valentano, da Pier Luigi Farnese, ur mab bastard d'ar pab Paol III. 

En eured e voe kanet kantikoù latin savet gant Baldassarre Malosso, eus Casalmaggiore, lenneg brudet ha kelenner Pier Luigi.

Ur vaouez deol ha vertuzius e oa, pa veze he fried o ren ur vuhez diroll. 

## He bugale
Pemp bugel he doe gant Pier Luigi:
* Alessandro (1520), anvet da gardinal gant e eontr Paol III pa ne oa nemet 14 vloaz; 
* Vittoria (1521), dimezet da Guidobaldo II della Rovere, dug Urbino;
* Ottavio (1524), eil dug Parma ha Piacenza;
* Ranuccio (1530), kardinal;
* Orazio (1532), eil dug Castro;

Mervel a reas da seizh vloaz ha tri-ugent, ha beziet e bez an tiegezh Farnese en Enez Bisentina, e lenn Bolsena.
John Surtees

**John Norman Surtees** a oa ur blenier moto ha kirri, bet ganet d'an 11 a viz C'hwevrer 1934 e Tatsfield e Bro-Saoz ha marvet d'an 10 a viz Meurzh 2017. Gounezet en deus seizh titl e kevezadegoù moto a-raok gounit un titl e Formulenn 1 e 1964. An hini nemetañ eo en deus gounezet titloù war moto ha war kirri.
Sgùrr na Cìche (Cnòideart)

**Sgurr na Cìche** (distaget  e gouezeleg) zo ur menez e ledenez Cnòideart e kornôg Bro-Skos, an hini uhelañ e Na Garbh Chrìochan (*The Rough Bounds* e saozneg) e distrig Loch Abar en Uheldirioù Bro-Skos. Tapout a ra 1 040 m.
Gleann Comhann

: *Gant an anv "Glen Coe" e tegouezher amañ. Ur pennad disheñvelout [[Glencoe]] zo ivez.*


**Gleann Comhann** (*[[Glen Coe]]* e saozneg) zo ur saonenn e Bro-Skos ma red ar stêr Comhan. Brudet eo al lazhadeg a c'hoarvezas eno, d'an 13 a viz C'hwevrer 1692, pa voe lazhet 38 den eus klan McDonald dre ma terment da douiñ fealded d'ar roue William III.

## Liammoù diavaez
Dispac'h Iwerzhon

**Dispac'h Iwerzhon** zo un darvoud istorel a grogas e 1916 hag a badas betek 1923. Posupl eo rannañ an istor anezhañ e teir lodenn : an Emsavadeg c'hwitet da Bask 1916 ha diorroadur Sinn Féin ; Brezel Dizalc'hted Iwerzhon etre 1919 ha 1921 ; hag ar Brezel Diabarzh etre 1922 ha 1923.
Ottavio Farnese

**Ur pennad all, [[Ottavio Farnese (1598-1643)]], zo ivez.*

**Ottavio Farnese**, ganet e 1521 e Valentano (en hanternoz proviñs Viterbo, e Lazio hiziv) ha marvet e 1586 e Piacenza, a oa dug Parma, en Italia ar .

## E vuhez
Mab e oa da Pier Luigi Farnese, kentañ dug Parma, ha da Gerolama Orsini; o eil bugel e oa. Mab-bihan e oa d'ar pab Paol III. Daou vreur dezhañ a oa kardinaled: Ranuccio Farnese hag Alessandro Farnese.

Eñ e oa eil dug dug Parma ha Piacenza hag eil dug Castro.

D'ar 4 a viz Du 1538 e timezas Ottavio da Marc'harid Aostria, bastardez d'a impalaer santel Karl V ha da Johanna Maria van der Gheynst. Pemzek vloaz e oa Ottavio, ha c'hwezek vloaz Maria, nevez intañvezet eus Alessandro de' Medici (1510-1537) lesanvet *il Moro *, dug-meur Toskana. Er Chapel Sistina e voe lidet an eured, dirak ar pab, hag a ziskoulmo aferioù hêrezh evit Maria diwar-goust Medicied Roma. 

Gant an eured-se setu Ottavio e kelc'hiad kloz an tiegezhioù o ren en Europa. Ne voe ket an evurusted vras o ren en ti avat en abeg d'ar bihan ma oa kompren ha teneridigezh Ottavio, ha da hiraezh Marc'harid da lez Medici Firenze, pa oa ken trist ar bed e Roma ar gardinaled . 

Kemm a voe avat pa zistroas Ottavio gloazet eus un droiad-vrezel betek Alje en 1541, ha setu troet ar yended e tommded. 

### Kentañ enorioù
### Dug Parma
Hainan

**Hainan** (e sinaeg : 海南, *Er su d'ar mor*) eo bihanañ ha kreisteisañ proviñs Republik Pobl Sina. Meur a enezenn zo anezhi, unan vras dreist-holl, hag un 200 bihanoc'h, e Mor Su Sina.
Alberto Ascari

**Alberto Ascari** (bet ganet d'ar 13 a viz Gouere 1918 e Monza en Italia, marvet d'ar 26 a viz Mae 1955) a oa ur blenier kirri a rede e Formulenn 1. Gounezet en deus div wech titl ar vlenierien gant ar Scuderia Ferrari a-raok bezañ lazhet gant ur gwallzarvoud e-pad un abadenn esae e 1955.
Munro

Ar **munro**ioù zo menezioù e Skos hag a zo uheloc'h eget 914,4m (3000 troatad). Dont a ra an anv eus hini Hugh Munro (1856-1919) hag a renablas anezho en un dihell anvet *Munro's Tables*, e 1891.
Heilongjiang

**Heilongjiang** (e sinaeg : 黑龙江, *Stêr an aerouant du*) zo ur proviñs eus Republik Pobl Sina, e biz ar vro, sko ouzh Rusia.
Georgetown

**Georgetown** pe **George Town** zo un anv-lec'h saoznek.

## Gerdarzh
Savet eo an anv an aliesañ en enor d'unan eus ar roueed saoz anvet George.

## Lec'hioù
### Afrika
*George, Western Cape, e Suafrika, gwechall Georgetown
*Janjanbureh, gwechall Georgetown, e Gambia

### Azia
========
*Georgetown, Allahabad, Uttar Pradesh
*George Town, Chennai, Tamil Nadu

========
*George Town, Penang, kêr-benn stad Penang

### Inizi ar Meurvor Atlantel
*Georgetown (Ascension Island), en Enez-Ascension 
*George Town, Bahamas, e Great Exuma, Bahamas
*George Town (Inizi Cayman)
*Georgetown (Sant Visant hag ar Grenadinez)

###### 
*Georgetown, New South Wales
*Georgetown, Queensland
*Georgetown, South Australia
*George Town, Tasmania

### Europa
========
*Georgetown, Blaenau Gwent, hiziv e Tredegar

### Amerika

###### 
*Georgetown, Alberta
*Georgetown, Ontario
**Georgetown GO Station
*Georgetown, Prince Edward Island
*Georgetown, Newfoundland and Labrador

========
*Georgetown (Guyana)

========
*Georgetown, Alaska
*Georgetown, Arkansas
*Georgetown, California
*Georgetown, Colorado
*Georgetown, Connecticut
*Georgetown, Delaware
*Georgetown Hundred
*Georgetown (Washington, D.C.)
**Georgetown Reservoir
*Georgetown, Florida
*Georgetown, Chatham County, Georgia
*Georgetown, Quitman County, Georgia
*Georgetown, Idaho
*Georgetown, Illinois
*Georgetown, Cass County, Indiana
*Georgetown, Floyd County, Indiana
*Georgetown, St. Joseph County, Indiana
*Georgetown, Kentucky
*Georgetown, Louisiana
*Georgetown, Maine
*Georgetown, Maryland
*Georgetown, Massachusetts
*Georgetown Township, Michigan
*Georgetown, Minnesota
*Georgetown Township, Minnesota
*Georgetown, Mississippi
*Georgetown, New Jersey
*Georgetown, New York
*Georgetown, Brooklyn
*Georgetown, Ohio
*Georgetown, Pennsylvania
*Georgetown, Lancaster County, Pennsylvania
*Georgetown, South Carolina
*Georgetown, Tennessee
*Georgetown, Texas
*Georgetown, Seattle
*Georgetown, Berkeley County, West Virginia
*Georgetown, Lewis County, West Virginia
*Georgetown, Marshall County, West Virginia
*Georgetown, Monongalia County, West Virginia
*Georgetown, Polk County, Wisconsin
*Georgetown, Price County, Wisconsin
Henan

**Henan** (sinaeg : 河南 ; pinyin : *Hénán*, "er su d'ar stêr") zo ur proviñs e Republik Pobl Sina, e kreiz-reter ar vro.

Longmen-grottoes-longmen-mountain-from-a-distance.jpg|Mougevioù Longmen (龙门石窟 *lóngmén shíkū*)
Na Garbh Chrìochan

**Na Garbh Chrìochan** (*The Rough Bounds* e saozneg, «an Harzoù Garv» e brezhoneg) zo ur c'hornad meneziek en Uheldirioù Bro-Skos, e kornôg Siorrachd Inbhir Nis, etre Loch Shubhairne ha Loch Seile, e distrigoù Cnòideart‎, norzh Mòrar, Àrasaig ha Mùideart. 

Brudet eo evel ur c'hornad gouez, garv, ha nebeut a dud zo o chom eno.

## Istor
Rannet e oa ar c'hornad etre daou glan, ha kann a veze etreze a-wechoù, Klan Macdonald Clanranald ha Klan MacDonell Glengarry, a oa enebourien d'ar gouarnamant saoz a-hend-all.
En  e oa Na Garbh Chrìochan ur c'hornad katolik. Pennoù klanioù brudet a voe: Alexander Ranaldson MacDonell of Glengarry (1771-1828) ha Ranald George Macdonald of Clanranald (1788-1873).
Hubei

**Hubei** (e sinaeg : 湖北, *En norzh d'al lenn*) zo ur proviñs eus Republik Pobl Sina, e-kreiz ar vro.
Ladhar Bheinn

**Ladhar Bheinn** (distaget  e gouezeleg, ha *larven* e saozneg) eo an eil uhelañ menez e ledenez Cnòideart‎, e kornôg Skos. Tapout a ra 1 020 m. Kornôkañ munro douar-bras Skos eo.

## Notennoù
Cnòideart

**Cnòideart** zo ul ledenez e Loch Abar, e Skos. Etre div loc'h emañ, Loch Neibhis ha Loch Shubhairne; alies e vez lavaret *Loch Heaven* («Loch Neñv») ha *Loch Hell* («Loch Ifern») anezho e saozneg. Kontet eo da vezañ «diwezhañ lec'h gouez Breizh-Veur».

*[[Na Garbh Chrìochan]] * («an Harzoù Garv» ) a vez lavaret eus hanternoz al ledenez.

Daou venez uhel zo, anvet munro e Skos: Ladhar Bheinn, 1 020 metr uhelder, ha Sgurr na Cìche, 1 040 metr uhelder.
Hebei

**Hebei** (e sinaeg : 河北, *En norzh d'ar stêr*) zo ur proviñs eus Republik Pobl Sina, e reter-biz ar vro. Enklozet ennañ emañ Tianjin ha Beijing.
Jiangxi

**Jiangxi** (e sinaeg : 江西, *E kornôg d'ar stêr*) zo ur proviñs eus Republik Pobl Sina, e gevred ar vro.
Qinghai

**Qinghai** (e sinaeg : 青海, *Mor glas*) zo ur proviñs eus Republik Pobl Sina, e kornôg ar vro. Klotañ a ra gant an darn vrasañ eus proviñs Amdo, ur proviñs istorel eus Tibet.
Shandong

**Shandong** (sinaeg : **山東省** *Shāndōng shěng* "Er reter d'ar menez") zo ur proviñs eus Republik Pobl Sina, e reter ar vro.

## Shandong ha Breizh
Liammoù strizh a zo bet savet etre Shandong ha Rannvro Breizh abaoe 1985 gant kevelerezh. Meur a gêr eus ar proviñs a zo gevellet gant kêrioù eus Breizh: Jinan gant Roazhon, Yantai gant Kemper, Qingdao gant Brest, Weifang gant Sant-Brieg, Rizhao gant an Oriant. Gant Naoned eo gevellet Qingdao ivez.

## Liammoù diavaez
* Liammoù Rannvro Breizh ha Shandong
* Lec'hienn Rannvro Breizh
* ''Jumelage région Bretagne et province du Shandong''
An Gearasdan

**An Gearasdan** (distagadur LFE: [ən ˈkʲɛrəs̪t̪ən]; *ar garnizon*, e brezhoneg), *Fort William* e saozneg, zo ur gêr e Bro-Skos, nepell diouzh ar menez Beinn Nibheis. Eil kêr vrasañ an Uheldirioù eo, war-lerc'h Inverness , gant 10 000 den o chom enni. 

War-dro 726 den (7.33% eus ar boblañs) a c'hall komz gouezeleg.
Shanxi

**Shanxi** (sinaeg : **山西** *Shanxi*, "Er c'hornôg d'ar menez") zo ur proviñs e Republik Pobl Sina, e kreiz-biz ar vro.
Sgùrr na Cìche (Gleann Comhann)

**Sgùrr na Cìche** (*The Pap of Glencoe* e saozneg) zo ur menez e tu hanternoz saonenn Gleann Comhann, en Uheldirioù Bro-Skos. Emañ e penn kornôk aradennad an Aonach Eagach e-kichen al lec'h ma'z a ar stêr Comhann (*River Coe* e saozneg) da aberiñ el Loch Lìobhann.
Shaanxi

**Shaanxi** (e sinaeg : 陕西) zo ur proviñs eus Republik Pobl Sina, e kreiz ar vro.

## Gwelet ivez
* Kren-douar Shaanxi
Sgùrr na Cìche

**Sgùrr na Cìche** zo anv meur a venez e Bro-Skos:
* Sgùrr na Cìche (Cnoideart) e ledenez Cnòideart, 
* Sgùrr na Cìche (Gleann Comhann), e Gleann Comhann
* Sgùrr na Cìche (Diùra), en enez Diùra
Heikki Kovalainen

**Heikki Johannes Kovalainen** (bet ganet d'an 19 a viz Here 1981 e Suomussalmi e Finland) a zo ur blenier kirri a red e Formulenn 1 gant Caterham e 2012. Krog gant ar F1 e 2007 gant Renault, goude bezañ bet eil-gampion ar GP2 e 2006. Aet eo da VcLaren goude-se e-lec'h en deus tapet un trec'h e 2008. Deuet eo e-barzh skipailh Tony Fernandes e 2010.
Maria Anna Aostria hag Aostria-Stiria

**Pennadoù  [[Maria Anna Aostria]] ha [[Maria Anna Spagn]] zo ivez.*

**Maria Anna Aostria hag Aostria-Stiria**, pe **María Ana Spagn** (1606-1646), merc'h da Felipe III, roue Spagn, a oa un infantez spagnol, dimezet da Ferdinand III, impalaer santel .

C'hoar e oa da Anna Aostria (1601-1666), rouanez Bro-C'hall dre he dimeziñ d'ar roue Loeiz XIII (Bro-C'hall).
Maria Anna Spagn

**Maria Anna Spagn** zo anv meur a briñsez.

## Infantezed spagnol
* Div verc'h da Felipe III, roue Spagn, ha da Marc'harid Aostria (1584-1611)
**Anna Aostria (1601-1666) (dont a ra anv Aostria en hec'h anv eus anv he mamm), dimezet da Loeiz XIII, roue Bro-C'hall ; rejantez Bro-C'hall.
** he c'hoar Maria Anna Aostria hag Aostria-Stiria (1606-1646), dimezet da Ferdinand III, impalaer santel.
* Mariana Victoria Spagn (1718–1781), merc'h da Felipe V, roue Spagn, dimezet da José Iañ Portugal, roue Portugal.

MariaAnnaofSpain06.jpg| Poltred Anna Aostria gant Rubens en 1625
Diego Velázquez - Maria Anna of Spain - Prado.jpg | Poltred Maria Anna Aostria hag Aostria-Stiria (1606-1646) gant Diego Velázquez
Infanta_Maríana_Víctoría_de_España,_Queen_of_Portugal_and_the_Algarves.jpg| Mariana Victoria Spagn


## Priñsezed a vroioù all, deuet da vezañ rouanezed Spagn
* Maria Anna von Österreich (1634–1696), merc'h da Ferdinand III, impalaer santel, dimezet da Felipe IV, roue Spagn; Rejantez Spagn goude marv he fried,
* Maria Anna von der Pfalz-Neuburg (1667–1740), merc'h da Philipp Wilhelm Priñs-Dilenner Pfalz, dimezet da Carlos II.


Diego Velázquez 032b.jpg |Poltred Maria Anna Aostria (1634-1696), gant Diego Velázquez 
W. Humer 001.jpg| Maria Anna von der Pfalz (1667-1740)


## Pennadoù kar
*Maria Anna Aostria
*Maria Anna
Maria Tereza Aostria

**Maria Tereza Aostria** zo anv meur a briñsez eus Aostria.

* **Maria Tereza Aostria**, pe Maria Tereza Spagn (1638-1683), infantez Spagn, rouanez Bro-C'hall ha Navarra, pried da Loeiz XIV, roue Bro-C'hall ;
* Maria Theresia Aostria (1684–1696), arc'hdugez Aostria, merc'h da Leopold Iañ an Impalaeriezh santel, impalaer santel ha da Eleonor Magdalene von Neuburg;
* Maria Theresia (1717-1780), arc'hdugez soveren Aostria, a veze graet *an impalaerez* anezhi alies, pried d'an Impalaer santel Franz Iañ, mamm da Marie-Antoinette Bro-C'hall ( rouanez Bro-C'hall ha Navarra), 
* Archduchess Maria Theresa, Arc'hdugez Aostria (1762–1770), merc'h da Joseph II, impalaer santel ha da Isabella Parma
* Maria Tereza Aostria (1767-1827), arc'hdugez Aostria, rouanez Sachsen, pried da Antoine Ier de Saxe)
* Maria Theresa of Naples and Sicily (1772–1807), Impalaerez Aostria
* Maria Theresa of Austria-Este (1773–1832), Rouanez Sardinia
* Maria Theresa of Austria (1801–1855), Rouanez Sardinia
* Maria Tereza Aostria (1816-1867), arc'hidugez Aostria, rouanez an Div Sikilia, dimezet da Ferdinando II an Div Sikilia)
* Archduchess Maria Theresa of Austria-Este (1817–1886), Kontez Chambord
* Maria Tereza Aostria (1845-1927), arc'hdug Aostria, Dugez Württemberg, pried d'ar priñs Philipp von Württemberg (1838-1917) 
* Maria Theresa Aostria-Este (1849–1919), Rouanez Bavaria. 

## Pennad kar
*Maria Tereza
Guangxi

**Guangxi** (e sinaeg : 广西, *Kornôg ledan*) zo ur rannvro emren eus Republik Pobl Sina, e kreisteiz ar vro, krouet evit reiñ gwirioù ispisial d'ar bobl Zhuang.
Nikozia

**Levkosía** (gresianeg: Λευκωσία / *Lefkosía*; turkeg *Lefkoşa*), pe **Nikozia**, eo kêr-benn Kiprenez. Rannet eo kêr abaoe brezel 1974 pa'z eo bet rannet an enez e div, gant Republik Kiprenez, an hini nemeti anavezet war an dachenn etrebroadel, ha Republik Turk Kiprenez an Norzh (anavezet hepken gant Turkia). Kêr-benn an div Republik-se eo Nikozia.

## Luc'hskeudennoù

File:Spectacular view of Nicosia by night, Cyprus.JPG|
File:Makariou shopping avenue in downtown Nicosia, Cyprus.JPG|Straed ar Makariou
File:Nicosieoct2009.jpg|Ti e Nikozia gozh
File:Themistokli Dervi Avenue in Nicosia Cyprus.JPG|
File:Leventio museum Nicosia Cyprus.JPG|
File:Ledra Street.jpg|Straed Ledra
File:2010-07-07 08-56-45 Cyprus Nicosia Nicosia.jpg|
File:Nicosia wall oct2009.jpg|gwel eus Mur Nikozia


## Notennoù ha daveennoù
Claudia Felizitas Aostria-Tirol

**Claudia Felizitas Aostria-Tirol** (30 a viz Mae 1653 e Firenze – 8 a viz Ebrel 1676 e Vienna) a voe Impalaerez santel.

Merc'h e oa da Anna de' Medici ha d'he fried, an arc'hdug Ferdinand Karl Aostria (1628-1662 ).

Dimezet e voe e 1674 d'an Impalaer santel Leopold Iañ an Impalaeriezh santel, intañv goude marv e bried kentañ. 

Mervel a reas da 23 bloaz, daou vloaz goude hec'h eured.

Addimeziñ a reas he fried impalaer da Eleonore Magdalene von der Pfalz‎.